**Tárgy:** Ajánlatkérés helyszín bérlésére

***Tisztelt Címzett!***

A Békés Megyéért Vállalkozásfejlesztési Alapítvány az Interreg V-A Románia-Magyarország Együttműködési Program (a továbbiakban: Program) keretében pályázatot nyert. A nyertes pályázat címe: *„Hatékony határon átnyúló együttműködés a foglalkoztatás növekedésének fejlesztéséért Aradon és Békés megyében” (angolul: „Effective cross-border co-operation for development of employment growths in Arad and Bekes County”), azonosítószáma: ROHU-406, rövidített elnevezése pedig CROSSGROWING.*

A Békés Megyéért Vállalkozásfejlesztési Alapítvány az említett projekt szakmai rendezvényeinek megszervezéséhez *helyszín bérlésére* kér ajánlatot az alábbiak szerint:

1. **Az Ajánlatkérő szervezet adatai:**

**Név:** Békés Megyéért Vállalkozásfejlesztési Alapítvány (a továbbiakban: BMVA)

**Cím:** 5600 Békéscsaba, Gyulai út 1., 2. em.

**Telefonszám:** 06-66-442-520

**E-mail:** interreg@bmva.hu

1. **A beszerzés tárgya:**

A ROHU-406 kódszámú projektben szakmai rendezvények helyszínének bérlése.

* 1. **Általános leírás:**

A ROHU-406, CROSSGROWING, *„Hatékony határon átnyúló együttműködés a foglalkoztatás növekedésének fejlesztéséért Aradon és Békés megyében” / „Effective cross-border co-operation for development of employment growths in Arad and Bekes County”* című projekt átfogó célja egy olyan fejlesztés megvalósítása a határ menti lakosság számára, amely elősegíti a foglalkoztatás növekedését, a vállalkozások munkaerőpiaci igényeinek kielégítését, a térségre jellemző munkaerőhiány csökkentését.

A projekt partnerek – a Békés Megyéért Vállalkozásfejlesztési Alapítvány és az Arad Megyei Kereskedelmi, Ipari és Mezőgazdasági Kamara - szakmai rendezvények szervezésével kívánják segíteni és elérni a projekt célokat. Ennek érdekében Magyarországon, Békés megyében 18 szakmai rendezvény megszervezése tervezett, amelyeken széles körben információkhoz juthatnak a munkaerőpiac szereplői, vállalkozások és egyéb szervezetek. A szakmai rendezvényeken a partnerek által hasznosítani kívánt korábbi tapasztalatoknak és gyakorlatoknak nagyon fontos szerepük van, emellett a partnereknél meglévő szakmai ismeretek is nagyon hasznosak a projekt céljainak eléréséhez.

A rendezvények célcsoportjai a munkakeresők, az érdekelt résztvevők, vállalkozások, civil szervezetek, illetve a teljes lakosság. **A rendezvényeken való részvétel ingyenes.** A rendezvények alkalmával a munkaerőpiac keresleti-kínálati oldalának igényeit kívánjuk összekapcsolni és tájékoztatást nyújtani a projekt eredményekről.

**2.2 Tételes leírás (alap követelmények):**

* legfeljebb 18 szakmai rendezvényhez helyszín biztosítása: 1 rendezvény/nap időszakra + elő- és utómunkálatok helyszínének biztosítása (*az egyes rendezvények pontos időpontja az Ajánlatkérő által kerül meghatározásra, megadásra, előzetes egyeztetést követően*)
	+ helyszín: Békés megye;
	+ időpont: szerződéskötéstől számítva 2023. augusztus 31-ig terjedő időszakban (az Ajánlatkérővel előre egyeztetett napokon);
	+ résztvevők száma: rendezvényenként min. 100 fő meghívása tervezett (a résztvevők meghívása nem képezi az Ajánlattevő feladatát)
	+ rendezvények célja: a ROHU-406 projekt ismertetése, a megvalósítás során létrejött együttműködések, jó gyakorlatok, megvalósult eredmények bemutatása; a releváns szervezetek tevékenységeinek bemutatása; a projekt célcsoportjainak elérése és bevonása, a célcsoport részére egyéni és csoportos bemutatkozási és konzultációs lehetőségek biztosítása;
	+ előzetes tervezett programterv: regisztráció, megnyitó, előadások, prezentációk, projekt célok és eredmények bemutatása, ebéd, kerekasztal beszélgetés/konzultáció;
* ELŐZETES FELADATOK: előzetes egyeztetés az Ajánlatkérővel és az általa megjelölt személyekkel (pl. rendezvényszervezővel) a felmerülő igények vonatkozásában. Helyszín felmérésének biztosítása, előzetes bejárás biztosítása, felmerülő kérdések megválaszolása (mi hol található, bejáratok/kijáratok, menekülési útvonalak, stb.). *(A szakmai program és a catering szolgáltatások megvalósítását Ajánlatkérő biztosítja, ezen szolgáltatások megfelelő ellátásához egyeztetés szükséges a helyszín vonatkozásában.)* A helyszínen végzendő UTÓMUNKÁLATOK (pl. szemétszedés, takarítás, helyreállítás, stb.) ellátása Ajánlatadó feladata.
* HELYSZÍN BIZTOSÍTÁSA: rendezvényenként min. 100 fő befogadására alkalmas rendezvényhelyszín biztosítása Békés megyében:
* kültéren: parkolási lehetőség biztosítása (min. 10 gépkocsi)
* kül- vagy beltéren: a megadott min. létszám befogadására és a programterv szerinti programok megtartására alkalmas terem/tér, női/férfi mosdó helyiségek, illetve eszközök biztosításához helyiség/tér;
* HELYSZÍN FELSZERELTSÉGE ÉS BERENDEZÉSE:
* min. 100 db ülőhely biztosítása a részvevők számára és min. 4 db ülőhely biztosítása az előadók számára;
* étkezés felterítéséhez és elfogyasztásához asztalok és/vagy székek biztosítása az adott minimum létszám figyelembevételével, illetve az étkezés típusának figyelembevételével *(előzetesen egyeztetésre kerül az étkezés típusa, lehetséges opciók: ülőhelyek biztosításával vagy ülőhelyek biztosítása nélkül); (az étkezés és a szakmai program nem zajlik párhuzamosan, így ültetett étkeztetés esetén Ajánlatkérő a résztvevők számára biztosított ülőhelyeket is elfogadja az étkezéshez, ez esetben a helyszín kialakítása (pl. átpakolás) Ajánlattevő feladata)*
* WIFI elérhetőség biztosítása;
* szemetes(ek) kihelyezése;
* NŐI/FÉRFI MOSDÓ HELYISÉGEK: a résztvevők számára elérhető mosdó helyiségek biztosítása, illetve azok elérésének/megtalálhatóságának feltüntetése jól látható módon.
* ESZKÖZÖK BIZTOSÍTÁSÁHOZ HELYISÉG/TÉR: tárolandó eszközök biztosításához szükséges szerviz helyiség, raktár (vagy min. elkülönített tér) biztosítása.
* KOMMUNIKÁCIÓ ÉS EGYÜTTMŰKÖDÉS:
	+ kommunikáció, elérhetőség és együttműködés biztosítása az Ajánlatkérővel, illetve az Ajánlatkérő által megadott kapcsolattartóval és egyéb szolgáltatókkal;

A fentiekben felsoroltak valamennyi rendezvény vonatkozásában egy alap és általános követelményrendszert állítanak fel. Tekintettel arra, hogy az egyes rendezvények mérete és struktúrája eltérő lesz, az Ajánlatkérő a jelen (2.2) pontban szereplő leíráson kívül további specifikációt támaszt az rendezvényekhez az alábbi pontok szerint.

2.2.1. NAGY RENDEZVÉNY (2 x 1 nap, egymást követően, tervezetten péntek és szombat napokon)

Tervezett tematika: ***Békés megyei építőipari kiállítás, ingatlan börze és workshop***

Tervezett időpont: *(amennyiben a szerződéskötés megtörténik)* ***2022. szeptember 9-10. (egy nagy rendezvény tervezett, az időpont változhat), de legkésőbb 2023. augusztus 31-ig***

Rövid leírás: építőipari kiállítás melyen bemutatkozási lehetőséget kapnak az építőipari területen működő vállalkozások (a projektben meghatározott célcsoportoknak megfelelően). Az elérni tervezett résztvevők száma: kb. 2500 fő/nap. Releváns célcsoporthoz tervezett programelemek és tervezett kiállítók (nem taxatív lista): kivitelezők, napelem- és megújuló energiák, tüzépek, belsőépítészek, világítástechnika, épületenergetika, 21. századi megoldások, innovációk, építőiparhoz kapcsolódó vállalkozások, kormányzati programok és lehetőségek bemutatás építőipari, ingatlan témákban, Békés Megyei Kormányhivatal, Békés Megyei Kereskedelmi és Iparkamara, ingatlanközvetítő irodák bemutatkozása, kitelepülése, szerencsekerék és nyereményjáték megvalósítása, színpadi programok, előadások, építőipari gépek bemutatkozása. Tervezett kiállítók, standok száma: kb. 40 db.

Helyszín további specifikációja:

* naponta kb. 2500 fő befogadására alkalmas helyszín (a befogadóképességre nézve kérjük min. 2500 fővel számoljon egy időben, általunk tervezett terület kb. 3000 nm);
* a tervezett létszámra és programokra nézve az egyes programelemek párhuzamosan is fognak zajlani, ezért térelhatárolásra, térelválasztásra szükség lehet (vagy külön helyiségek biztosítására az alábbiak szerint);
* a helyszín lehet kültéri és/vagy beltéri, de mindkét esetben a fedés (pl. épület, sátor) biztosítása szükséges (kedvezőtlen időjárási viszonyok elkerülése céljából);
* a helyszínnek alkalmasnak kell lennie a lezárásra, azaz körbekerített, körbezárt terület, amelyre akár több belépési ponton is biztosított lehet a bejutás *(pontos be- és kijáratok előre egyeztetendők),* beleértve minimum 1 db akadálymentesített be- és kijáratot
* (összesen) legalább 100 db gépkocsinak parkolási lehetőség biztosítása (ez természetesen lehet a lehatárolt részen kívüli terület is);
* áramellátás biztosítása előadások, koncertek, kiállítások megtartásához, illetve további programelemekhez pl. min. 4 db ugrálóvár felállításához *(a programelem biztosítása a rendezvényszervező feladata lesz, ezek előzetesen egyeztetésre kerülnek)*
* minimum 40 kiállító stand biztosítása (felállítással, elhelyezéssel együtt), a standok méretére display feliartok elhelyezése szükséges;
* VIP részleg kialakítása (térleválasztás vagy külön helyiség): kb. 80 fő befogadására, svédasztalos étkezéshez szükséges asztalokkal és székekkel, dekorációval pl. asztalszoknya, székszoknyák, zöld növények, asztali dekorációs tárgy, stb.;
* a tervezett létszámhoz mérten elegendő mellékhelyiség biztosítása (mobil mellékhelyiség is lehet);
* (összesen) minimum 500 ülőhely biztosítása (székek és padok is lehetnek, de ebből min. 100 db szék);
* étkezés felterítéséhez és elfogyasztásához asztalok biztosítása minimum 500 db ülőhelyhez szükséges asztalszámhoz mérve, illetve frissítő pontokhoz/kávészünethez kihelyezett további 10-20 db asztal (mérettől függően);
* az étkeztetést biztosító szolgáltató részére - ételek és italok tárolására alkalmas - kiszolgáló helyiség/tér (raktár) biztosítása (áramellátással);
* egyéb a 2.2, illetve a 2.2.1 pontokban felsorolt rendezvény méretéhez természetszerűen és értelemszerűen szükséges infrastrukturális kialakítás biztosítása.

2.2.2. KIS RENDEZVÉNY

Tervezett tematika: ***Békés megyei szakmai rendezvények***

Tervezett időpont: ***szerződéskötéstől számítva – 2023. augusztus 31-ig (16 kis rendezvény tervezett)***

Rövid leírás: a rendezvények különböző tematikákhoz kapcsolódóan pl. gazdálkodók napja, önkormányzati fórum, stb. kerülnek megszervezésre annak érdekében, hogy különböző célcsoportok bevonása váljon elérhetővé.

Helyszín specifikációja: A 2.2 pontban leírt szakmai tartalom (alap követelmények) megvalósítása.

Az egyes *„kis rendezvény”*-ek egymástól eltérő helyszíneken is megvalósításra kerülhetnek (amennyiben a 2.2 pontban leírt alap követelményeknek megfelel).

1. **Általános információk:**
* a ROHU 406 projekt teljes leírását tartalmazó Projekt Adatlap elérhető az Ajánlatkérő honlapján ([www.bmva.hu](http://www.bmva.hu))
* FIGYELEM! Részajánlattétel lehetséges *(lásd 7. pontban foglaltak szerint)*.
* amennyiben az Ajánlattevő - annak ellenére, hogy saját maga is el tudná látni a feladatot - alvállalkozót von be a teljesítésbe, úgy azt az ajánlat tétel során is köteles jelezni. Amennyiben az alvállalkozók bevonása a szerződés teljesítése során válik szükségessé, úgy az csak az Ajánlatkérő részére való bejelentést követően lesz lehetséges. Ajánlatkérő az alvállalkozói szerződések tartalmára, összegére és kifizetésére vonatkozóan is teljes transzparenciát kér, mivel ezek ellenőrzése is vizsgálat tárgya lehet;
* Ajánlatkérő fenntartja a jogot, hogy az előre nem látható külső körülmények (pl, világjárvány, stb.) által okozott esetleges jogszabályi változások miatt szerződést módosítson;
* Ajánlatkérő érvénytelennek nyilváníthatja azt az ajánlatot, melyet az Ajánlattevő nem az ajánlatkérésben megjelölt módon nyújtott be;
* Az Ajánlatkérő fenntartja a jogát arra, hogy számára kedvezőtlen ajánlatok esetén eredménytelenséget hirdessen;
* Ajánlatkérő részéről előleg (max. 50%) biztosítható (szerződésben rögzítendő).
1. **A szerződés formájának meghatározása:**
* vállalkozási (keret)szerződés
* FIGYELEM! A 16 db kis rendezvényre vonatkozóan Ajánlatkérő keretszerződést köt a nyertes Ajánlattevővel, amelynek keretén belül Ajánlatkérő fenntartja a jogot arra, hogy a – jelen ajánlatkérés, illetve a továbbiakban – a szerződés tárgyát képező helyszín bérlési szolgáltatás a 16 db *„kis rendezvény”* vonatkozásában nem kerül teljes mértékben (rendezvény alkalmakra értendően) kimerítésre!
1. **A teljesítés határideje:**
* a teljesítés határideje: (a szerződéskötés napjától számítva) 2023. augusztus 31-ig;
1. **A teljesítés igazolásának módja:**
* az Ajánlatkérő szervezet a projekt finanszírozásához szükséges forrással rendelkezik. Ajánlatkérő maximum 50 %-os mértékű előleg kifizetésére biztosít lehetőséget. Az Ajánlatkérő a teljesítést – és annak megfelelőségének vizsgálatát - követően teljesítésigazolást állít ki, amelynek alapján az Ajánlattevő jogosulttá válik a vállalkozói díj kifizetésére (számla ellenében). Rész-számlázás rendezvényenként lehetséges.
1. **Az ajánlatok értékelésének, elbírálásának szempontja:**
* az ajánlatok értékelésének és elbírálásának szempontja jelen eljárásban a legalacsonyabb összegű ár *soronként, egymástól függetlenül, külön-külön értelmezve (alábbiak szerint)*.
* Ajánlatkérő az elbírálás során a mellékelt **Ajánlattételi lap** (1. sz. melléklet) kitöltésével benyújtottak alapján az alábbiak szerint hasonlít össze és értékel:
* a *„****NAGY RENDEZVÉNY*** *(2 x 1 nap, 1 db) HELYSZÍNE”* sorban az „*Összesen bruttó ár”* –ra vonatkozó oszlopban szereplő összegeket, ajánlatokat hasonlítja össze egymással;
* a *„****KIS RENDEZVÉNY*** *(16 x 1 nap, 16 db)”* sorban az„*Összesen bruttó ár”* –ra vonatkozó oszlopban szereplő összegeket, ajánlatokat hasonlítja össze egymással.
* Az Ajánlattételi lapon feltüntetett árnak (forintban kifejezve) az Ajánlattevő valamennyi költségét tartalmaznia szükséges.
1. **Az ajánlatok benyújtásának címe:**
* személyesen vagy postai úton az alábbi címre: 5600 Békéscsaba, Gyulai út 1., 2. em.

vagy

* elektronikus úton az alábbi címre: drszathmary@t-online.hu
1. **Az ajánlatok beérkezésére rendelkezésre álló határidő:**

 2022. július 11.

1. **Az ajánlattétel nyelve:**
* magyar
1. **Hiánypótlás:**
* az Ajánlatkérő hiánypótlási lehetőséget az ajánlatok beérkezésére rendelkezésre álló határidőn belül biztosít. Amennyiben az ajánlattétel az ajánlatok beérkezésére rendelkezésre álló határidő lejárta után érkezik, annak tartamát az Ajánlatkérő nem veszi figyelembe.

Békéscsaba, 2022. július 7.

Mellékletek:

*1. számú melléklet: AJÁNLATTÉTELI LAP*

 ………………………………..

 BMVA Ajánlatkérő megbízásából

 Dr. Szathmáry Péter ügyvéd,

 felelős akkreditált

 közbeszerzési szaktanácsadó

*kapják: címzettek elektronikus úton*

1. *sz. melléklet*

**AJÁNLATTÉTELI LAP**

1. **Ajánlattevő adatai**

|  |  |  |  |
| --- | --- | --- | --- |
| **Cégnév:** |  | **Székhely:** |  |
| **Adószám:**  |  |
| **Telefon:**  |  | **E-mail:** |  |
| **Képviselő neve:** |  |

1. **Ajánlat tárgya**

A ROHU-406 kódszámú projektben szakmai rendezvények helyszínének bérlése.

1. **Ajánlati ár**

|  |  |  |  |  |
| --- | --- | --- | --- | --- |
| **Helyszínhez kapcsolódó rendezvényeknek megfelelően** | **Nettó ár/ rendezvény** | **ÁFA összeg/****rendezvény** | **Bruttó ár/ rendezvény** | **Összesen bruttó ár**  |
| **NAGY RENDEZVÉNY** (2 x 1 nap, 1 db) HELYSZÍNE ***(cím megjelölése kitöltendő):*** …………………………………………………………................................ |  |  |  | **………………** **(1 x nagy rendezvény összesen)** |
| **KIS RENDEZVÉNY**(16 x 1 nap, 16 db) |  |  |  | **…………… (16 x kis rendezvény összesen)** |

1. **Ajánlat érvényessége**

Ajánlatomat a benyújtást követő 30 napig változatlan formában fenntartom.

1. **Nyilatkozat**

Az ajánlatkérésbe foglalt valamennyi formai és tartalmi követelmény, utasítás, kikötés és leírás áttekintése után kijelentem, hogy azokat megismertem, megértettem és azokat a jelen nyilatkozattal elfogadom.

Kijelentem, hogy - annak ellenére, hogy saját magam is el tudnám látni a feladatot - alvállalkozót *vonok be/nem vonok be[[1]](#footnote-1)* a teljesítésbe. Megértettem, hogy amennyiben az alvállalkozók/vagy további alvállalkozók bevonása a szerződés teljesítése során válik szükségessé, úgy az csak az Ajánlatkérő részére való bejelentést követően lesz lehetséges. Ajánlatkérő részére az alvállalkozói szerződések tartalmára, összegére és kifizetésére vonatkozóan teljes transzparenciát biztosítok, mivel ezek ellenőrzése is vizsgálat tárgya lehet a projekttel történő elszámolás keretein belül.

Kijelentem, hogy az általam képviselt jogi személy az ajánlatkérésben és annak mellékleteiben leírt feladatok elvégzésére képes, a szükséges tevékenységi körrel és jogosultsággal rendelkezik, az elvárásoknak megfelel.

Kijelentem, hogy sem saját személyem, sem pedig az általam képviselt jogi személy(ek) nem tölt(enek) be semmilyen funkciót sem az Ajánlatkérő szervezetnél, sem pedig a másik projekt partnernél a ROHU406 azonosítószámú projektben.

Az eljárásban közreműködő személyek személyazonossága, az eljárásban betöltött szerepük és felelősségük terjedelme igazolása érdekében ***aláírás minta/aláírási címpéldány[[2]](#footnote-2)*** másolata kerül becsatolásra.

**Dátum: ………………., 2022. ……………….**

 ……………………………………………………………..

 **Ajánlattevő aláírása (cégszerű aláírás)**

1. *Megfelelő rész aláhúzandó.* [↑](#footnote-ref-1)
2. *Kérjük, csatolja az alábbi mellékletet: aláírás minta/aláírási címpéldány másolata.* [↑](#footnote-ref-2)